**VISPĀRĪGĀ VIENOŠANĀS Nr. SKUS \_\_\_\_\_\_**

**Ventilācijas un kondicionēšanas materiālu piegāde**

Rīgā, *Datums skatāms laika zīmogā*

**Valsts sabiedrība ar ierobežotu atbildību „Paula Stradiņa klīniskā universitātes slimnīca”**, reģistrācijas Nr.40003457109, juridiskā adrese: Pilsoņu iela 13, Rīga, LV-1002, kuru, pamatojoties uz statūtiem, kuru, pamatojoties uz statūtiem un 10.12.2020. valdes lēmumu “Par pilnvarojumu (paraksttiesību) piešķiršanu” (10.12.2020. valdes sēdes protokols Nr. 57 p. 8), pārstāv valdes priekšsēdētājs Rinalds Muciņš, valdes locekļi Ilze Kreicberga, Agra Ločmele, Jānis Naglis (turpmāk – **Pasūtītājs**) no vienas puses

*un*

\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_, kuru pamatojoties uz \_\_\_\_\_\_\_\_\_\_\_\_\_, pārstāv \_\_\_\_\_ (turpmāk – **Piegādātājs**), no otras puses (katrs atsevišķi – **Puse**, bet kopā – **Puses**),

pamatojoties uz iepirkuma “*Ventilācijas un kondicionēšanas materiālu piegāde*”, identifikācijas Nr.PSKUS 2022/194 (turpmāk – **iepirkums**) rezultātiem, un, saskaņā ar Piegādātāja iepirkumā iesniegto piedāvājumu (turpmāk – **Piedāvājums**), noslēdz šādu vispārīgo vienošanos (turpmāk – **VV**).

1. **VV priekšmets**
	1. VV nosaka kārtību, kādā tiek slēgti piegādes līgumi par iepirkuma tehniskajā specifikācijā (turpmāk – **Tehniskā specifikācija**) paredzētajām piegādēm atbilstoši Piegādātāja iesniegtajam Piedāvājumam attiecīgajās iepirkuma priekšmeta pozīcijās.
	2. Vienlaikus VV identiskā redakcijā atbilstoši iepirkuma rezultātiem tiek noslēgta arī ar VV 1.pielikumā norādītajiem piegādātājiem (turpmāk – **Citi Piegādātāji**).
	3. Ar VV parakstīšanu Piegādātājam un Citiem Piegādātājiem (Piegādātājs Nr.1, Piegādātājs Nr.2 un Piegādātājs Nr.3, atbilstoši VV 1.pielikumam), kuri iepirkuma ietvaros piedāvājuši viszemāko cenu attiecīgajai iepirkuma priekšmeta pozīcijai, tiek piešķirtas tiesības slēgt piegādes līgumu(s) ar Pasūtītāju par ventilācijas un kondicionēšanas materiālu piegādi (turpmāk – **Prece**), saskaņā ar Piegādātāja attiecīgajā Piedāvājuma pozīcijā piedāvāto vienas Preces vienības cenu.
	4. Piegādes līgumi par konkrētu Preču piegāžu veikšanu, kuri noslēgti saskaņā ar VV, pēc to parakstīšanas kļūst par VV neatņemamu sastāvdaļu, (turpmāk – **Līgums**).
	5. VV nosaka Pušu tiesības un pienākumus, kuri ir saistoši visā VV darbības laikā.
	6. VV lasāma un interpretējama kopā ar visiem VV pielikumiem, Līgumu un Glabājuma līgumu.
2. **VV summa**
	1. VV kopējā summa (turpmāk – **Kopējā summa**) visa Atklāta konkursa paredzētā iepirkuma priekšmeta ietvaros ir \_\_\_\_EUR (\_\_\_\_\_\_\_*euro* un \_\_\_\_\_centi) bez pievienotās vērtības nodokļa (turpmāk – **PVN**). PVN tiek aprēķināts un maksāts papildus saskaņā ar spēkā esošo nodokļu likmi normatīvajos aktos noteiktajā kārtībā.
	2. Kopējā summa ietver Preču piegādes izdevumus līdz Līgumā norādītajai piegādes vietai (t.sk. transporta un izkraušanas izmaksas), iepakojuma izmaksas, visus nodokļus (izņemot PVN) un nodevas, kā arī citas izmaksas un izdevumus, kas tieši vai netieši attiecas uz Precēm un to piegādi Pasūtītājam.
	3. Pasūtītājs VV izpildes laikā iepērk tādu Preču daudzumu, kāds nepieciešams tā darbības nodrošināšanai. Pasūtītājam nav pienākums veikt Preču piegādi par Kopējo summu vai iepirkt precīzi iepirkuma dokumentācijā vai Līgumu pielikumos norādīto katras Preču vienības prognozēto apjomu.
	4. Piegādātājam VV izpildes laikā netiek nodrošināts vai jebkādā veidā garantēts noteikts Preču piegāžu daudzums vai vērtība.
	5. Līgumā un Piedāvājumā norādītās Preču cenas ir maksimāli pieļaujamās cenas, par kurām Piegādātājs apņemas piegādāt Preci visā VV darbības laikā.
	6. Piegādātājs pēc savas iniciatīvas ir tiesīgs piegādāt Preces par cenām, kas ir zemākas, nekā Piedāvājumā norādītās, piemēram, ja Piegādātājs konkrētai Precei ir izveidojis atlaižu programmu.
	7. Piegādātājs rēķinus un aktus par savstarpējo norēķinu salīdzināšanu sagatavo elektroniskā formā, un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	8. Ja Preci ir iespējams iegādāties Elektronisko iepirkumu sistēmā par cenu, kas ir zemāka nekā norādīta Piedāvājumā, tad Pasūtītājs var rakstveidā par šo paziņot Piegādātājam. Ja 10 (desmit) darba dienu laikā no šāda paziņojuma nosūtīšanas Piegādātājs nav informējis Pasūtītāju, ka var konkrētās Preces cenu pielīdzināt Elektronisko iepirkumu sistēmā norādītajai cenai, tad Pasūtītājam ir tiesības iegadāties Preces Elektronisko iepirkumu sistēmā.
3. **VV izpildes laiks un spēkā esamība**
	1. VV stājas spēkā tās abpusējas parakstīšanas brīdī un ir spēkā līdz Pušu saistību izpildei saskaņā ar VV.
	2. Preču piegādes atbilstoši VV un Līguma noteikumiem var veikt līdz īsākajam no šādiem termiņiem (turpmāk – **VV izpildes laiks**):
		1. līdz Kopējās summas izlietojumam;
		2. **24 (divdesmit četri) mēnešus** no VV spēkā stāšanās dienas.

1. **VV un Līguma grozīšana un izbeigšana**
	1. Jebkuri VV vai Līguma grozījumi tiek noformēti rakstveidā VV un/vai Līgumā paredzētajā kārtībā un kļūst par Līguma neatņemamu sastāvdaļu. VV vai Līgumā var tikt veikti nebūtiski grozījumi saskaņā ar Publisko iepirkumu likumu.
	2. VV izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste tiek veikta atbilstoši Publisko iepirkumu likuma 62.panta regulējumam.
	3. Pusēm ir tiesības jebkurā brīdī izbeigt VV un Līgumu, par to rakstveidā vienojoties.
	4. Gadījumā, ja tam ir objektīvs pamatojums, kas nav tieši vai netieši saistīts ar Pušu rīcību, Pusēm ir tiesības vienpusēji izbeigt VV un Līgumu par to rakstveidā informējot (norādot objektīvu pamatojumu) otru Pusi ne vēlāk kā 2 (divus mēnešus) iepriekš.
	5. Pasūtītājs, nosūtot Piegādātājam rakstisku paziņojumu 10 (desmit) kalendārās dienas iepriekš, ir tiesīgs vienpusēji izbeigt VV un/vai Līgumu, šādos gadījumos:
		1. Ja Piegādātājs pārkāpj kādu no VV vai Līguma noteikumiem un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Piegādātājam ir nosūtīts attiecīgs rakstveida paziņojums;
		2. Ja pret Piegādātāju ir ierosināta likvidācijas, bankrota, maksātnespējas vai tiesiskās aizsardzības procedūra, tiek izbeigta, pārtraukta vai apturēta Piegādātāja saimnieciskā darbība;
		3. Ja VV vai Līgumu nav iespējams izpildīt, jo VV izpildes laikā Piegādātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		4. Pasūtītājam ir zudusi vajadzība pēc VV priekšmeta vai kādas no tās pozīcijām/Precēm vai arī tā vairs netiek ražota vai nav iespējas aizstāt ar analogu;
		5. Piegādātājs VV vai Līguma noslēgšanas vai tā izpildes laikā sniedzis nepatiesas vai nepilnīgas ziņas vai apliecinājumus;
		6. ja Piegādātājs atkārtoti piegādājis VV un Līgumam neatbilstošu Preci;
		7. ja Piegādātājs ir atkārtoti atteicies piegādāt Preci;
		8. ja piegādātās Preces lietošana izraisa izmaiņas, kas var radīt draudus Pasūtītāja pacientu veselībai un dzīvībai, Preces kvalitātes prasības atšķiras no Piedāvājumā vai Preces instrukcijā norādītajām tās īpašībām;
		9. Ja Piegādātājs ir zaudējis ražotāja autorizāciju Preču piegādei vai beidzies kāds no iesniegto dokumentu derīguma termiņiem.
	6. Piegādātājs, nosūtot Pasūtītājam rakstisku paziņojumu 10 (desmit) kalendārās dienas iepriekš, ir tiesīgs vienpusēji izbeigt VV un Līgumu ja Pasūtītājs 30 (trīsdesmit) kalendārās dienas kavē noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas.
	7. Par vienpusēju atkāpšanos saskaņā ar VV 4.5. punktu paziņo, nosūtot rakstisku paziņojumu ar elektroniskā pasta starpniecību, izmantojot drošu elektronisko parakstu uz VV norādītajām Pušu elektroniskā pasta adresēm.
	8. Izbeidzot VV, vienlaikus un bez papildu paziņojumiem tiek izbeigti uz VV pamata noslēgtie Līgumi.
	9. VV un Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veiktajām piegādēm līdz līgumsaistību pilnīgai izbeigšanai.
2. **Piegādes līgumu noslēgšana un izpildes kārtība**
	1. Līgumu(s) Pasūtītājs slēdz ar Piegādātāju un Citiem Piegādātājiem, saskaņā ar VV 1.pielikumu un Piedāvājumā norādītajām Preču cenām.
	2. Slēdzot Līgumu, Piegādātājs vienojas ar Pasūtītāju par Preču piegādēm, nosakot veidu, kādā Pasūtītājs pasūtīs Preces un termiņu, kādā tās tiks piegādātas.
	3. Preces piegāde notiek saskaņā ar Pasūtītāja katrreizēju Preces pasūtījumu (turpmāk – **Pasūtījums**), kurā Pasūtītājs norāda nepieciešamās Preces veidu, daudzumu un citu nepieciešamo informāciju. Pasūtījumu Pasūtītājs veic elektroniski, Līgumā norādītajā kārtībā.
	4. Piegādātājs apņemas veikt Preču piegādi Pasūtītājam saskaņā ar VV un Līguma noteikumiem.
	5. Preču cenas VV darbības laikā nedrīkst pārsniegt iepirkuma Piegādātāja iesniegtajā Piedāvājumā noteiktās cenas.
	6. Piegādātājs, saņemot Pasūtījumu, ne vēlāk kā 1 (vienas) darba dienas laikā no Pasūtītāja Pasūtījuma nosūtīšanas dienas, saskaņo Preces piegādi vai atsaka piegādāt Preci, elektroniski nosūtot Pasūtītājam rakstisku paziņojumu. Gadījumā, ja Piegādātājs atsaka piegādāt Preci, tad Piegādātājam ir jāpamato šāda lēmuma pieņemšanas apstākļi.
	7. Gadījumā, ja Piegādātājam ir savlaicīgi pieejama informācija par konkrētām Precēm, kuras nebūs iespējams piegādāt, Piegādātājam ir pienākums sniegt šādu informāciju Pasūtītājam, norādot Preces, kuras nav iespējams piegādāt un laika posmu kurā piegāde nav iespējama, lai Pasūtītājs nepieciešamības gadījumā nodrošinātu Preču piegādes no Citiem Piegādātājiem.
	8. Ja Piegādātājs nav ievērojis VV 5.4. – 5.11.punktos noteikto, tam nav tiesības celt pretenzijas pret Pasūtītāju par nākamā Cita Piegādātāja izvēli.
	9. Ja VV un Līguma darbības laikā Preču ražotājs piedāvā ekvivalentu vai arī jaunākas paaudzes vai tehnoloģijas preces, kas ir uzskatāma par Līgumā esošo Preču ekvivalentu/uzlabotu versiju, (Preces nevar būt zemākas klases / kvalitātes, tām jābūt ekvivalentām) par cenu, kas nepārsniedz Piedāvājumā noteiktās attiecīgās Preču pozīcijas cenas, tad Piegādātājam ir tiesības šādas Preces Pasūtītājam piedāvāt un attiecīgi Pasūtītājam ir tiesības, tādas preces iegadāties. Šādā gadījumā pirms Pasūtījumu veikšanas Pasūtītājs izvērtē šādu piedāvāto preču atbilstību Atklāta konkursa noteikumiem un Tehniskajai Specifikācijai.
3. **Pušu pienākumi un tiesības**
	1. Puses ir atbildīgas par tiešiem zaudējumiem, kas nodarīti otrai Pusei VV pārkāpuma vai nepareizu, nepatiesu vai maldinošu apliecinājumu vai nepatiesas informācijas dēļ. Puses neatbild par otras Puses neiegūto peļņu vai jebkādiem netiešiem zaudējumiem.
	2. Puses apliecina un garantē, ka neveiks koruptīvas darbības un ievēros visus piemērojamos normatīvos aktus un vadlīnijas, kas regulē korupcijas un interešu konfliktu novēršanu, kā arī konkurences tiesību ievērošanu. Piegādātājs apliecina, ka ir iepazinies ar informāciju par VSIA “Paula Stradiņa klīniskā universitātes slimnīca” politiku attiecībā uz korupcijas un interešu konflikta novēršanu mājaslapā [www.stradini.lv](http://www.stradini.lv) (sadaļā: sadarbības partneriem), tai skaitā ar noteiktajiem pamatprincipiem, kas ir jāievēro sadarbības partneriem, atbilst tiem un apņemas tos ievērot, kā arī nodrošināt, ka tos ievēro tā darbinieki, pārstāvji.
4. **Nepārvarama vara**
	1. Puse ir atbrīvota no jebkādas atbildības par VV vai Līgumā paredzēto saistību neizpildi, ja neizpilde ir radusies nepārvaramas varas apstākļu dēļ, kurus nebija iespējams paredzēt vai novērst, un kuri bija ārpus Pušu kontroles.
	2. Par nepārvaramas varas apstākli nevar tikt atzīta apakšuzņēmēju, ražotāju un citu iesaistīto personu saistību neizpilde vai nesavlaicīga izpilde.
	3. Puse, uz kuru attiecas nepārvaramas varas apstākļi, nekavējoties, bet ne vēlāk kā trīs (3) kalendāro dienu laikā pēc nepārvaramas varas apstākļa iestāšanās par to rakstiski paziņo otrai Pusei un, ja iespējams, paziņojumam pievieno apliecinājumu, kuru izdevusi kompetenta iestāde un, kas satur nepārvaramas varas apstākļu apstiprinājumu un raksturojumu.
	4. Ja nepārvaramas varas apstākļu dēļ VV un Līgumā noteiktās saistības netiek izpildītas ilgāk par trim (3) mēnešiem, katrai Pusei ir tiesības uz VV un Līguma izbeigšanu, par to rakstiski paziņojot otrai Pusei vismaz desmit (10) kalendārās dienas iepriekš. Šajā gadījumā Puses nevar pieprasīt zaudējumu atlīdzību sakarā ar VV un Līguma izbeigšanu.
	5. Neviena no Pusēm nav atbildīga par zaudējumiem, kas radušies nepārvaramas varas apstākļu dēļ, ja attiecīgā Puse par to ir paziņojusi otrai Pusei saskaņā ar VV 7.3. punktu.
5. **Strīdu izskatīšanas kārtība**
	1. VV un Līgumu interpretē saskaņā ar Latvijas Republikas normatīvajiem aktiem.
	2. Strīdus, kas Pusēm rodas VV un Līguma saistību izpildes gaitā, Puses risina savstarpēju pārrunu ceļā. Ja pārrunu ceļā vienošanās par strīda atrisināšanu netiek panākta 30 (trīsdesmit) kalendāro dienu laikā, tad strīdus risina Latvijas Republikas tiesā Latvijas Republikas normatīvajos aktos noteiktajā kārtībā.
6. **Citi noteikumi**
	1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt VV un Līgumā noteikto saistību izpildi, ievērojot Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (Regula) prasības.
	2. Ja kāds no VV vai Līguma nosacījumiem zaudē spēku normatīvo aktu grozījumu rezultātā, VV un Līgums nezaudē spēku tā pārējos punktos un šajā gadījumā Puses piemēro noteikumus atbilstoši spēkā esošajiem normatīvajiem aktiem.
	3. Puses apliecina un garantē, ka tām ir tiesības parakstīt VV un Līgumu tās uzņemas visas ar Vienošanos noteiktās saistības un pienākumus. Gadījumā, ja VV un Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	4. Pasūtītāja vadītāja maiņa nevar būt par pamatu VV vai Līguma pārtraukšanai vai izbeigšanai. Gadījumā, ja notiek Pasūtītāja reorganizācija, VV un Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	5. Paziņojumi saistībā ar VV (neskaitot Pasūtījumus un to apstiprināšanas kārtību), kas nosūtīti uz VV norādīto Puses elektroniskā pasta adresi, izmantojot drošu elektronisko parakstu, uzskatāmi par saņemtiem otrajā darba dienā pēc to nosūtīšanas.
	6. Ja kādai no Pusēm tiek mainīti rekvizīti vai kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot VV esošo informāciju attiecībā pret otras Puses sniegto informāciju.
	7. Puses nav tiesīgas nodot savas tiesības un saistības, kas saistītas ar VV un Līgumu un izriet no tā, trešajai personai.
	8. VV sagatavota latviešu valodā, uz \_\_\_ (\_\_\_) lapām, ar pielikumiem un parakstīta ar drošu elektronisku parakstu. VV parakstīšanas datums ir pēdējā pievienotā droša elektroniskā paraksta un tā laika zīmoga datums.
	9. VV tā noslēgšanas brīdī tiek pievienoti šādi pielikumi, kas ir neatņemamas tā sastāvdaļas:
		1. 1.pielikums - Piegādātāju saraksts;
		2. 2.pielikums - Piegādes līgums
7. **Pušu juridiskās adreses un rekvizīti**

1.pielikums

VV Nr. SKUS\_\_\_\_\_\_\_\_\_\_

**Piegādātāju saraksts**

|  |  |  |  |
| --- | --- | --- | --- |
| Iepirkuma pozīcijas Nr. un nosaukums | Piegādātājs Nr.1(nosaukums ) | Piegādātājs Nr.2 (nosaukums) | Piegādātājs Nr.3 (nosaukums) |